المشير محمد حسين طنطاوى سليمان (31 اكتوبر 1935- 21 سبتمبر 2021) كان وزير الدفاع و الانتاج الحربى فى مصر و القائد العام للقوات المسلحه المصريه من يوم 20 مايو سنة 1991 لحد يوم 12 اغسطس سنة 2012 و بحكم منصبه لما كان رئيس المجلس الاعلى للقوات المسلحة كان هو رئيس جمهورية مصر الفعلى من يوم 11 فبراير سنة 2011 لحد يوم 30 يونيه سنة 2012. ابتدا طنطاوى حياته العسكريه لما اتخرج من الكليه الحربيه يوم 1 ابريل 1956 و خدم فى سلاح المشاه و شارك فى حروب 1967 و حرب الاستنزاف و حرب اكتوبر 1973. المشير طنطاوى كمان شارك فى حرب الخليج الثانية ضمن قوات التحالف (حرب تحرير الكويت). اتعين طنطاوى ملحق عسكرى فى السفاره المصريه فى باكستان و بعدين فى افغانستان ، و مسك قوماندية الحرس الجمهورى. اتولى منصب وزير الدفاع و الانتاج الحربى سنة 1991 بعد تسريح الفريق يوسف صبرى ابو طالب و اترقى لرتبة مشير فى 1 اكتوبر 1993 و بكده كان تالت ظابط مصرى ياخد الرتبه (بعد المشير ابو غزاله و المشير عبد الحكيم عامر).